
Αριθ. 22255/2 (1) 


Διεύρυνση συγκροτήσεως του Εθνικού Συμβουλίου Ραδιοτηλεορά- 

σεως; 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Το άρθρο 2 του Ν. 1866/1989 «Ίδρυση Εθνικού Συμβουλίου Ρα- 
διοτηλεοράσεως και παροχή αδειών για την ίδρυση και λειτουργία τηλε¬ 
οπτικών σταθμών». 

2. Το άρθρο 40 παρ. 4 του Ν. 1884/1990 «Διαρρυθμίσεις στην έμ¬ 
μεση φορολογία και άλλες διατάξεις», όπως τροποποιήθηκε με αρ. 87 
παρ. 2 Ν. 1892/90. 

3. Το άρθρο 1 παρ. 10 του Ν. 1895/1990 «Συμπλήρωση διατά¬ 
ξεων του Ν. 1882/1990, ρύθμιση συναφών θεμάτων και άλλες διατά¬ 
ξεις». 

4. Τις διατάξεις του Ν. 1558/1985 «Κυβέρνηση και κυβερνητικά 
όργανα». 

5. Τις διατάξεις του Ν.Δ. 744/1970 «Περί υπαγωγής της Γενικής 

Διευθύνσεως Τύπου και Πληροφοριών του Υπουργείου Προεδρίας Κυ- 
βερνήσεως υπό τον Πρωθυπουργόν, μετονομάσίας και οργανώσεως αυ¬ 
τής». ' 

6. Το Ν. 506/1976 «Περί ρυθμίσεως θεμάτων τινων της Γενικής 
Γραμματείας Τύπου και Πληροφοριών». 

7. Τις διατάξεις του Π.Δ, 381/1977 «Περί οργανισμού της παρά τω 
Υπουργείου Προεδρίας Κυβερνήσεως Γενικής Γραμματείας Τύπου και 
Πληροφοριών». 

8. Την ανάγκη αντιπροσωπευτικότερης συνθέσεως του Εθνικού 
Συμβουλίου Ραδιοτηλεοράσεως, αποφασίζουμε: 

1. Η προβλεπόμενη από το άρθρο 2 παρ. 1 και 2 του Ν. 1866/1989 
σύνθεση του Εθνικού Συμβουλίου Ραδιοτηλεοράσεως διευρύνεται από 


ένδεκα (11) σε δεκαεννέα (19) μέλη. 

2. Τα δια της παρούσης αποφάσεως προστιθέμενα οκτώ νέα μέλη του 
Εθνικού Συμβουλίου Ραδιοτηλεοράσεως διοριζόμενα μετά των (αναπλη¬ 
ρωτών των είναι τα εξής: 

. α) Εκπρόσωπος της Εκκλησίας της Ελλάδος οριζόμενος υπό του 
Προέδρου της Ιεράς Συνόδου της Εκκλησίας. 

β) Εκπρόσωπος της Ακαδημίας Αθηνών οριζόμενος υπό του Προέ¬ 
δρου της. 

γ) Εκπρόσωπος του Ελεγκτικού Συνεδρίου οριζόμενος υπό του Προέ¬ 
δρου του. " ’ 

δ) Εκπρόσωπος του Νομικού Συμβουλίου του Κράτους οριζόμενος 
υπό του Προέδρου του. 

ε) Εκπρόσωπος του Εμπορικού και Βιομηχανικού Επιμελητηρίου 
Αθηνών οριζόμενος υπό του Προέδρου του. 

στ) Εκπρόσωπος της Γενικής Συνομοσπονδίας Εργατών Ελλάδος. 

ζ) Εκπρόσωπος των Ιδιοκτητών Ημερήσιων Εφημερίδων Αθηνών 
οριζόμενος υπό του Προέδρου της Ε.Ι.Ν.Ε.Α. 

η) Εκπρόσωπος του Υπουργείου Μεταφορών και Επικοινωνιών. 

3. ,Η θητεία των δια της παρούσης αποφάσεως διοριζομένων νέων 
μελών του Εθνικού Συμβουλίου Ραδιοτηλεοράσεως ακολουθεί την κατ’ 
αναλογία προβλεπομένη για τα αρχικά ένδεκα μέλη του κατά στρογγυ¬ 
λοποίηση ακεραίας μονάδας, ήτοι: Τριών από τα προστιθέμενα νέα μέλη 
η θητεία λήγει συγχρόνως με την θητεία των τεσσάρων μελών της αρχι¬ 
κής ενδεκαμελούς συνθέσεως (εξαετία από του αρχικού διορισμού τους). 
Των επομένων τριών νέων μελών η θητεία λήγει συγχρόνως με την θη¬ 
τεία των αντιστοίχους επομένων τεσσάρων μελών της αρχικής ενδεκα¬ 
μελούς συνθέσεως (τετραετής θητεία). Των υπολοιπομένων δύο μελών 
εκ των προστιθεμένων η θητεία λήγει συγχρόνως με την θητεία των 
αντιστοίχους υπολοιπομένων μελών της αρχικής ενδεκαμελούς συνθέ¬ 
σεως (διετής θητεία από του διορισμού τους). Δια κληρώσεως διενερ- 
γουμένης υπό του Εθνικού Συμβουλίου Ραδιοτηλεοράσεως καθορίζεται 
ποια από τα νέα μέλη θα ενταχθούν αντιστοίχους στην ως άνω εξαετή ή 
τετραετή ή διετή θητεία. 

4. Τα δια της παρούσης διοριζόμενα νέα μέλη του Εθνικού Συμβου¬ 
λίου Ραδιοτηλεοράσεως είναι επανεκλέξιμα μετά την λήξη της θητείας 
τους κατά τον ίδιο ακριβώς τρόπο όπως και τα αρχικά ένδεκα μέλη. 

5. Τα δια της παρούσης διοριζόμενα νέα μέλη του Εθνικού Συμβου¬ 
λίου Ραδιοτηλεοράσεως είναι ισότιμα προς τα αρχικά ένδεκα μέλη ως 
προς το σύνολο των υποχρεώσεων και των δικαιωμάτων τους συμπερι- 
λαμβάνομένης και της αμοιβής τους κατά συνεδρίαση, ως και των κω¬ 
λυμάτων διορισμού. Επίσης και η ψήφος τους είναι ισότιμος προς τα αρ¬ 
χικά μέλη για την κατ’ άρθρο 2 παρ. 6 του Ν. 1866/1989 λήψη απο¬ 
φάσεων και σχηματισμό πλειοψηφίας. 

6. Η παρούσα απόφαση τίθεται εν ισχύι από της δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα, της Κυβερνήσεως. 

Αθήνα, 3 Νοεμβρίου 1990 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 70764 (2) 

Παράταση προθεσμιών που προβλέπονται στην ΔΙΚΠΡ/Φ80/30/ 
8703/16.9.88 υπουργική απόφαση για την εκλογή αιρετών εκπρο¬ 
σώπων υπαλλήλων για το κοινό Υπηρεσιακό Συμβούλιο των 
Ν.Π.Δ.Δ. Ν. Λέσβου. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Το άρθρο 40 παρ. Β1 του Ν. 1884/1990 (ΦΕΚ 81) «Διαρρυθμί¬ 
σεις στην έμμεση φορολογία και άλλες διατάξεις». 

2. Την αριθ. ΔΙΔΑΔ/Φ37/166/30179/31.8.1990 απόφαση του 
Υπουργού Προεδρίας της Κυβέρνησης (ΦΕΚ 562/τ. Β/3.9.1990) 
«Τροποποίηση της απόφασης του Υπουργού Προεδρίας της Κυβέρνη¬ 
σης για τον τρόπο τη διαδικασία και προϋποθέσεις εκλογής των εκπρο¬ 
σώπων των υπαλλήλων στα υπηρεσιακά συμβούλια του προσωπικού 
των, δημοσίων υπηρεσιών και των Ν.Π.Δ.Δ.». 

3. Το γεγονός ότι οι απαραίτητες διαδικασίες για την εκλογή αιρε¬ 
τών εκπροσώπων των υπαλλήλων για το Κοινό Υπηρεσιακό Συμβούλιο 
των Ν.Π.Δ.Δ. του Νομού Λέσβου δεν μπόρεσαν να περαιωθούν μέσα 
στις προθεσμίες που τίθενται από την ΔΙΚΠΡ/Φ80/30/8703/ 
16.9.1988 (ΦΕΚ 684/τ. Β/19.9.1988) απόφαση του Υπουργού 
Προεδρίας της Κυβέρνησης λόγω υπηρεσιακών αναγκών. 

4. Την αριθ. 14191/17.9.1990 σχετική πρόταση της Δ/νσης Εσω¬ 
τερικών της Νομαρχίας Λέσβου για παράταση των προαναφερόμενων 
προθεσμιών. 

5. Την αριθμ. 28470/27.4.1990 κοινή απόφαση του Πρωθυπουρ¬ 
γού και του Υπουργού Εσωτερικών για την ανάθεση αρμοδιοτήτων στον 
Υφυπουργό Εσωτερικών Νικόλαο Κλείτο (ΦΕΚ 291/27.4.1990 τ. 
Β'), αποφασίζουμε: 

Παρατείνουμε τις προθεσμίες που προβλέπονται στην ΔΙΚΠΡ/Φ80/ 
30/8703/16.9.1988 (ΦΕΚ 684/Β/19.9.1988) απόφαση του 
Υπουργού Προεδρίας της Κυβέρνησης για την εκλογή αιρετών εκπρο¬ 
σώπων των υπαλλήλων για το Κοινό Υπηρεσιακό Συμβούλιο των 
Ν.Π.Δ.Δ. του Νομού Λέσβου, ως εξής: 

α) Σύνταξη πινάκών εκλογέων μέχρι 30.9.1990. 
β) Τοιχοκόλληση και ανακοίνωση πινάκων εκλογέων μέχρι 

10.10.1990. 

γ) Εξέταση αιτήσεων διορθώσεως στοιχείων και ενστάσεων μέχρι 

16.10.1990. 

δ) Οριστικοποίηση πινάκων εκλογέων μέχρι 17.10.1990. 
ε) Υποβολή υποψηφιοτήτων από 20.10.1990 μέχρι 

30.10.1990. 

στ) Σύνταξη πινάκων υποψηφίων μέχρι 1.11.1990. 
ζ) Τοιχοκόλληση πινάκων υποψηφίων μέχρι 10.11.1990. 
η) Υποβολή ενστάσεων κατά του πίνακα υποψηφίων και περιέλευση 
στην Εφορευτική Επιτροπή μέχρι 15.11.1990. 

θ) Εξέταση ενστάσεων κατά του πίνακα · υποψηφίων μέχρι 

20.11.1990. 

ι) Οριστικοποίηση πίνακα υποψηφίων μέχρι 21.11.1990. 
ια) Συγκρότηση Εφορευτικής Επιτροπής μέχρι 5.11.1990. 
ιβ) Εκτύπωση και προώθηση ψηφοδελτίων στην Εφορευτική Επι¬ 
τροπή μέχρι 30.11.1990. 

ιγ) Παραλαβή εκλογικού υλικού από τους Προϊσταμένους των Περι¬ 
φερειακών Ν.Π.Δ.Δ. για τη διεξαγωγή της ψηφοφορίας με αλληλογρα¬ 
φία μέχρι 30.11.1990. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 5 Νοεμβρίου 1990 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ , 

:-♦- 

Αριθ. 70564 · (3) 

Πολιτογράφηση της αλλοδαπής ΜΑΝΝΟΥ Λουΐζας του Φρανσέ- 

σκου. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 70564/31.10.1990 απόφαση του Υφυπουργού Εσω¬ 
τερικών, έγινε δεκτή η από 2.1.1987 αίτηση πολιτογράφησης της αλ¬ 


λογενούς αλλοδαπής ΜΑΝΝΟΥ Λουΐζας του Φρανσέσ$ου, για την από¬ 
κτηση της Ελληνικής Ιθαγένειας. 

Αθήνα, 31 Οκτωβρίου 1990 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

I-+- 

Αριθ. 375788 (4) 

Καθορισμός όρων και προϋποθέσεων για τη δημιουργία μονάδων (ανα¬ 
παραγωγής χοίρων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 Ν.Δ. 185/1973 «περί μέ¬ 
τρων βελτιώσεως της κτηνοτροφίας» (Α' 262), όπως αντικαταστάθηκε 
με την περίπτωση α της παρ. 1 του άρθρου 32 του Ν. 1845/1989 
«Ανάπτυξη και αξιοποίηση της αγροτικής έρευνας και τεχνολογίας - 
Δασοπροστασία και άλλες διατάξεις» (Α' 102). 

2. Την Υ 1081/21.5.1990 απόφαση του Πρωθυπουργού «Ορισμός 
αρμοδιοτήτων του Αναπληρωτή Υπουργού Γεωργίας Παν. Χατζηνικο- 
λάου» (Β’ 327), αποφασίζουμε: 

Άρθρο 1 
Σκοπός 

Με τήν παρούσα απόφαση καθορίζονται οι όροι και οι προϋποθέσεις 
για τη δημιουργία μονάδων αναπαραγωγής (επιλογής και πολλαπλα¬ 
σιασμού) χοίρων για την ένταξή τους σ’ ένα ενιαίο Εθνικό Πρόγραμμα 
Γενετικής Βελτίωσης Χοίρων. 

Άρθρο 2 

Μονάδες Επιλογής 

1. Μονάδες επιλογής είναι οι ανεξάρτητες εκμεταλλεύσεις στις οποίες 
εκτρέφονται αμιγώς καθαρόαιμοι χοίροι υψηλής γενετικής αξίας εφαρ¬ 
μόζεται σ’ αυτές πρόγραμμα ελέγχου αποδόσεων και συμμετέχουν επί¬ 
σημα σε συγκεκριμένο πρόγραμμα γενετικής βελτίωσης. 

2. Καθαρόαιμος χοίρος αναπαραγωγής· είναι ο χοίρος του οποίου οι 
γεννήτορες και οι προγεννήτορες είναι εγγεγραμμένοι ή καταχωρημένοι 
σε γενεαλογικό βιβλίο και ο οποίος είναι εγγεγραμμένος ή καταχωρη- 
μένος ή δύναται να εγγραφεί στο ίδιο γενεαλογικό βιβλίο. 

3. Οι μονάδες επιλογής συγκροτούν την κορυφαία αναπαραγωγική 
βαθμίδα της πυραμιδοειδούς βάσης αναπαραγωγής. Το μέγεθος της 
σταθμίζεται με βάση τις ανάγκες της παραγωγικής βαθμίδας σε κά¬ 
πρους αναπαραγωγής, στα πλαίσια της εφαρμογής του συστήματος 
εναλλακτικής ή τροποποιημένης εναλλακτικής διασταύρωσης. 

4: Οι μονάδες επιλογής της ίδιας φυλής συγκροτούν τον αναπαραγω¬ 
γικό πυρήνα της φυλής. Το μέγεθος του πυρήνα κατά φυλή δεν μπορεί 
να είναι μικρότερο των τετρακοσίων (400) χοιρομητέρων κατανεμημέ¬ 
νων σε τέσσερεις (4) τουλάχιστον (ανεξάρτητες εκτροφές, έτσι ώστε, στα 
πλαίσια ενός κλειστού συστήματος αναπαραγωγής, να μη δημιουργού- 
νται προβλήματα αιμομιξίας και να εξασφαλίζεται η συνέχιση της λει¬ 
τουργίας της αναπαραγωγής σε περίπτωση κρούσματος σοβαρής ασθέ¬ 
νειας σε μία εκτροφή. 

Το μικρότερο δυνατό λειτουργικό μέγεθος μιας μονάδας επιλογής εί¬ 
ναι αυτό των σαράντα (40) χοιρομητέρων. Το δε μέγεθος των νέων μο¬ 
νάδων που ιδρύονται και πρόκειται να λειτουργήσουν ως αναπαραγωγι¬ 
κές, καθορίζεται σε εκατό (100) χοιρομητέρες περίπου, με μία αναλογία 
κάπρων προς χοιρομητέρες 1:10. 

5. Οι φυλές χοίρων που θα αποτελέσουν τη βάση επιλογής στο εθνικό 
Πρόγραμμα Γενετικής Βελτίωσης Χοίρων που προωθείται από το 
Υπουργείο Γεωργίας είναι ΕΑΝϋΚΑΟΕ, ΕΑΚΟΕ ΐνΗΙΤΕ και 

ϋυκοο. 

6. Στις μονάδες επιλογής θα εφαρμόζεται υποχρεωτικά ένα πρό¬ 
γραμμα ελέγχου αποδόσεων σε δύο επίπεδα (σταθμού και εκτροφής). 
Κριτήρια επιλογής για τη γενετική βελτίωση των χοίρων καθορίζονται 
οι κατωτέρω παραγωγικές ιδιότητες αυτών, οι οποίες έχουν μεγάλη οι¬ 
κονομική σημασία και γενετική θεμελίωση: 

α) Η αναπαραγωγική ικανότητα 
β) Η παχυντική ικανότητα 
γ) Η ποιότητα του σφάγιου 

Άλλες ιδιότητες που σχετίζονται με τη γενετήσια συμπεριφορά, τα 
χαρακτηριστικά του φύλου, την ανθεκτικότητα των ζώων και την ποιό¬ 
τητα του κρέατος δεν πρέπει να παραβλέπονται. 




* ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

7. Η επιλογή των νεαρών ζώων αναπαραγωγής που πρόκειται να 
αποτελέσουν τους γονείς της επόμενης γενεάς θα γίνεται με ένα γενικό 
δείκτη επιλογής. . 

Η βαρύτητα των συντελεστών των διαφόρων παραγωγικών ιδιοτή¬ 
των που συμμετέχουν στο δείκτη επιλογής θα καθοριστεί επακριβώς 
μετά την έναρξη του ελέγχου αποδόσεων, την επεξεργασία των στοι¬ 
χείων κατά φυλή εξιολόγησής τους και την εξαγωγή δεικτών και παρα¬ 
μέτρων με ελληνικά δεδομένα. 

Αποκλείονται της αναπαραγωγής ζώα που δεν έχουν άρτια σωμα¬ 
τική διάπλαση ή φέρουν κληρονομικά ελαττώματα και ανωμαλίες στα 
γεννητικά όργανα. 

Άρθρο 3 

• Μονάδες Πολλαπλασιασμού 

1. Οι μονάδες πολλαπλασιασμού είναι εκμεταλλεύσεις στις οποίες 
εκτρέφονται καθαρόαιμοι χοίροι διαφορετικής φυλής τα αρσενικά από τα 
θηλυκά με σκοπό να διασταυρωθούν μεταξύ τους και να δώσουν ζώα 
αντικατάστασης (υβρίδια) στις παραγωγικές εκτροφές και αποτελούν 
την ενδιάμεση βαθμίδα αναπαραγωγής μεταξύ μονάδων επιλογής και 
παραγωγικής βαθμίδας. Η βαθμίδα αυτή παρέχει τη δυνατότητα εφαρ¬ 
μογής συστημάτων διασταύρωσης σε δύο επίπεδα (πολλαπλασιασμού 
και παραγωγής), με σκοπό την αύξηση του βαθμού ετέρωσης (μητρική 
και ατομική). 

2. Στις μονάδες πολλαπλασιασμού θα εφαρμόζεται ένα πρόγραμμα 
ελέγχου αποδόσεων θ’ ακολουθείται η τακτική του πολλαπλασιασμού 
με μικρή ένταση επιλογής. Η ανανέωση του γενετικού υλικού στις μονά¬ 
δες πολλαπλασιασμού που συμμετέχουν σ’ ένα πρόγραμμα γενετικής 
βελτίωσης θα γίνεται από τις μονάδες επιλογής του ίδιου προγράμμα¬ 
τος. 

3. Στο Εθνικό Πρόγραμμα Γενετικής Βελτίωσης μπορεί να συμμετέ¬ 
χουν μονάδες πολλαπλασιασμού των κατωτέρω κατηγοριών: 

α) Αυτές που αποτελούν ανεξάρτητες αυτοτελείς μονάδες, το μέγεθος 
των οποίων καθορίζεται ότι θα είναι της τάξης των 40 - 150 χοιρομη-' 
τέρων και θα έχουν δικαίωμα πώλησης των επιλεγμένων παραγώγων 
- υβριδίων αναπαραγωγής σε εκτροφείς παραγωγικών μονάδων. 

β) Αυτές που αποτελούν παράρτημα των μονάδων παραγωγής ανε¬ 
ξαρτήτως μεγέθους, οι οποίες θα πρέπει να παράγουν ζώα -υβρίδια για 
τις ανάγκες των ίδιων των παραγωγικών εκτροφών χωρίς δικαίωμα 
πώλησης σε άλλους παραγωγούς- εκτροφείς χοίρων. 

Άρθρο 4 

Δημιουργία Αναπαραγωγικών Μονάδων 

1. Το αρχικό ζωικό κεφάλαιο, προέλευσης εσωτερικού ή εξώτερικού, 
για τις καθαρόαιμες αμιγείς εκτροφές ή μονάδες πολλαπλασιασμού χοί¬ 
ρων, που προορίζονται να λειτουργήσουν ως αναπαραγωγικές θα πρέ¬ 
πει: 

α) Να προέρχεται από ετροφές επιλογής επίσημα αναγνωρισμένες 
από τις αρμόδιες υπηρεσίες της χώρας προέλευσης. 

β) Να έχει ανατραφεί σ’ αυτές μέχρι το χρόνο εισαγωγής του. 

γ) Να αποτελείται από ζώα που είναι τυπικοί εκπρόσωποί της φυλής 
ή του τύπου στον οποίο ανήκουν και κατά την εισαγωγή τους να συνο¬ 
δεύονται από επίσημα πιστοποιητικά γενεαλογίας (Ρεάΐβτβε), πιστοποι¬ 
ητικά αποδόσεων αυτών και των γονέων τους και βεβαίωση εγγραφής 
των γονέων τους στα γενεαλογικά βιβλία και το σταθμό που διεξήχθη ο 
έλεγχος αποδόσεων των πατέρων τους. 

δ) Να αποτελείται από ζώα με άρτια σωματική διάπλαση, ζώα βά¬ 
ρους ανάλογου της ηλικίας τους και με ανεπτυγμένα τα πρωτεύοντα και 
δευτερεύοντα γενετήσια χαρακτηριστικά του φύλου, καθώς και απαλ¬ 
λαγμένα από ειδικά νοσήματα, σύμφωνα με τις υγειονομικές αποφάσεις 
των αρμοδίων υπηρεσιών του Υπουργείου Γεωργίας. 

3. Οι κτιριακές εγκαταστάσεις, στις οποίες στεγάζονται τα ζώα των 
εκτροφών που προρίζονται να λειτουργήσουν ως αναπαραγωγικές (επι¬ 
λογής ή πολλαπλασιασμού) πρέπει: 

α) Να εξασφαλίζουν ομοιόμορφες συνθήκες υγιεινής και άνετης διαβί¬ 
ωσης σε σκληρά συμπαγή, εσχαρωτά ή ημιεσχαρωτά δάπεδα χωρίς 
στρωμνή. 

β) Οι αναγκαίοι χώροι και η εσωτερική διαμόρφωση των κτισμάτων 
κατά κατηγορία και παραγωγικό στάδιο να γίνεται με βάση τη δυνατό¬ 
τητα εφαρμογής του προγράμματος ελέγχου αποδόσεων, ώστε να ελα¬ 
χιστοποιούνται οι περιβαλλοντικές επιδράσεις. 


γ) Να παρέχεται η δυνατότητα εφαρμογής του συστήματος εκτροφής 
των χοιρομητέρων «&11 ϊη &11 οιιΐ» τυποποίησης των τοκετομονάδων και 
δημιουργίας συνομήλικων και ομόσταβλων ομάδων ελέγχου. 

3. Οι φορείς ίδρυσης αναπαραγωγικών μονάδων και ιδιαίτερα των 
μονάδων επιλογής πρέπει να έχουν την ανάλογη επιστημονική υπο¬ 
δομή, ώστε να είναι ικανοί ν’ ανταποκριθούν στις απαιτήσεις και την 
αμερόληπτη και αποτελεσματική εφαρμογή των προγραμμάτων ελέγ¬ 
χου αποδόσεων, σχεδιασμένων συζεύξεων, επιλογής και των συναφών 
τους. 

Άρθρο 5 

Γενικές ρυθμίσεις για τη λειτουργία 
των αναπαραγωγικών μονάδων 

1. Καθιερώνεται η τεχνητή σπερματέγχυση ως επίσημη μέθοδος σύ¬ 
ζευξης σε επίπεδο μονάδων επιλογής και πολλαπλασιασμού. 

2. Καθιερώνεται η υποχρεωτική εφαρμογή ενός κοινού συστήματος 
αναγνώρισης των ζώων αναπαραγωγής στις μονάδες επιλογής και 
πολλαπλασιασμού όλης της χώρας. 

3. Απαγορεύεται η αγοραπωλησία ζώων αναπαραγωγής μεταξύ 
των εκτροφέων επιλογής χωρίς σχετική έγκριση των αρμοδίων υπηρε¬ 
σιών του Υπουργείου Γεωργίας. 

4. Απαγορεύεται η πώληση νεαρών αναπαραγωγής, για αναπαρα¬ 
γωγή, πριν ολοκληρωθεί ο έλεγχος χωρίς σχετική άδεια από τις αρμό¬ 
διες υπηρεσίες του Υπουργείου Γεωργίας. 

5. Καθιερώνεται ή ξηρά τροφή και η διατροφή των χοίρων με σιτηρέ¬ 
σια της αυτής σύνθεσης κατά παραγωγικό στάδιο σε όλες τις μονάδες 
πού συμμετέχουν στο ίδιο πρόγραμμα ελέγχου αποδόσεων. 

6. Καθιερώνεται η κατά βούληση διατροφή των νεαρών χοίρων που 
συμμετέχουν στον έλεγχο μέχρι την ολοκλήρωσή του. 

Τ. Καθορίζεται ώς ελάχιστος αριθμός χοίρων ομάδας ομοστάβλων 
και συνομηλίκων σε τριάντα (30) χοιρίδια κατά φύλο. Η διατήρηση των 
ελεγχόμενων νεαρών χοίρων θα γίνεται σε χωρίσματα (κελλία) κατά 
φύλο και· τοκετοομάδα μέχρι την ολοκλήρωση του ελέγχου. 

8. Καθορίζονται ως ελάχιστα και μέγιστα επιτρεπτά όρια διακύμαν¬ 
σης της θερμοκρασίας και της σχετικής υγρασίας στους χώρους ανά¬ 
πτυξης και ελέγχου των νεαρών χοίρων επιλογής σε 15 -25° 0 και 65 
- 75% αντίστοιχα. . 

9. Καθιερώνεται ως επίσημη μέθοδος διασταύρωσης σε επίπεδο πα¬ 
ραγωγής η εναλλακτική ή η τροποποιημένη εναλλακτική. 

Άρθρο 6 

Αρμόδιες υπηρεσίες για τον έλεγχο 
των αναπαραγωγικών μονάδων 

Η διεξαγωγή του ελέγχου αποδόσεων, η επεξεργασία των στοιχείων, 
η αξιολόγηση των αποτελεσμάτων, η επιλογή, η τήρηση γενεαλογικών 
βιβλίων ή μητρώων και τών άλλων διαδικασιών που αποβλέπουν στη 
γενετική βελτίωση, στα πλαίσια του Εθνικού Προγράμματος Γενετικής 
Βελτίωσης Χοίρων, διεξάγονται, σύμφωνα με τις διατάξεις της περιπτ. 
ε' της παρ. 2 του άρθρου 14 του Π.Δ. 402/1988 «Οργανισμός Υπουρ¬ 
γείου Γεωργίας» (187 Α'), από τις αρμόδιες για τη γενετική βελτίωση 
των χοίρων υπηρεσίες του Υπουργείου Γεωργίας και θα διεξάγονται 
από αυτές μέχρι: 

α) Οι ιδιοκτήτες αναπαραγωγικών μονάδων, που εκτρέφουν την ίδια 
φυλή ζώων και εφαρμόζουν το ίδιο πρόγραμμα γενετικής βελτίωσης, 
συγκροτηθούν σε ένωση ή συνεταιρισμό ή ένωση κτηνοτροφών με νο¬ 
μική υπόσταση σύμφωνα με τις διατάξεις του Ν. 1541/1985 «Αγροτι¬ 
κές Συνεταιριστικές Οργανώσεις» (Α' 68) όπως τροποποιήθηκε και 
ισχύει κάθε φορά. 

β) Η ένωση ή ο συνεταιρισμός ή η ομάδα παραγωγών αναγνωρισθεί 
επίσημα από την αρμόδια υπηρεσία και δημιουργήσει την ανάλογη υπο¬ 
δομή για την υλοποίηση μέρους ή ολόκληρου του Εθνικού Προγράμμα¬ 
τος Γενετικής Βελτίωσης Χοίρων. 

γ) Ανατεθεί μέρος ή το σύνολο των δραστηριοτήτων για την εφαρ¬ 
μογή των ανωτέρω προγραμμάτων γενετικής βελτίωσης στην αναγνω¬ 
ρισμένη ένωση ή συνεταιρισμό ή ένωση κτηνοτροφών, σύμφωνα με τις 
διατάξεις του Ν. 1845/1989 «Ανάπτυξη και αξιοποίηση της αγροτι- 

χής έρευνας και τεχνολογίας - Δασοπροστασία και άλλες διατάξεις» (Α' 

102 ). 

Άρθρο 7 

Ένταξη στο Εθνικό Πρόγραμμα 
Γενετικής Βελτίωσης Χοίρων 

1. Μία χοιροτροφική μονάδα, στην οποία εφαρμόζεται πρόγραμμα 
ελέγχου αποδόσεων, εντάσσεται στο Εθνικό Πρόγραμμα Γενετικής Βελ¬ 
τίωσης Χοίρων μετά από σχετική έγκριση ένταξης που χορηγείται από 
το αρμόδιο για τη Γενετική Βελτίωση Χοίρων Τμήμα του Υπουργείου 
Γ εωργίας. 

2. Η έγκριση ένταξης χορηγείται εφόσον: 

α) Εφαρμόζεται στη μονάδα το πρόγραμμα ελέγχου αποδόσεων μία 
τουλάχιστον αναπαραγωγική περίοδο (6 μήνες). 

β) Από τα στοιχεία του ελέγχου προκύπτει ότι τα ζώα της μονάδας 
’ανταποκρίνονται στα δίβικίατάδ και τις αποδόσεις της φυλής που εκτρέ¬ 
φεται. 

γ) Υπάρχει σχετική εισήγηση του αρμόδιου Κέντρου Γενετικής Βελ¬ 
τίωσης ζώων. 

δ) Έχει υπογραφεί σύμβαση μεταξύ του εκτροφέα και του αρμόδιου 
Κέντρου Γενετικής Βελτίωσης Ζώων, στην οποία θα αναφέρονται οι 
υποχρεώσεις και τα δικαιώματα του εκτροφέα σε ό,τι αφορά την εφαρ¬ 
μογή των σχετικών με τη γενετική βελτίωση των χοίρων προγραμμά¬ 
των και τη διάδοση των τεχνικών πληροφοριών και αποτελεσμάτων του 
ελέγχου που αποβλέπουν στη διακίνηση των ζώων αναπαραγωγής. 

3. Η έγκριση ένταξης ανακαλείται όταν ο εκτροφέας δεν τηρεί μία 
από τις προϋποθέσεις της προηγουμένης παραγράφου ή τους όρους της 
σύμβασης. 

4. Οι νέες μονάδες καθαρόαιμης - αμιγούς εκτροφής επιλογής ή 
πολλαπλασιασμού χοίρων που ιδρύονται, στα πλαίσια οποιουδήποτε 
προγράμματος ανάπτυξης ή σχεδίου βελτίωσης με σκοπό να λειτουργή¬ 
σουν ως αναπαραγωγικές στα δεδομένα πλαίσια του Εθνικού Προγράμ¬ 
ματος Γενετικής· Βελτίωσης Χοίρων, πρέπει να έχουν σχετική έγκριση 
ίδρυσης και σκοπιμότητας που χορηγείται από την αρμόδια, για τη γε¬ 
νετική βελτίωση των χοίρων, Δ/νση του Υπουργείου Γεωργίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Νοεμβρίου 1990 

Ο ΑΝΑΠΛΗΡΩΤΉΣ ΥΠΟΥΡΓΟΣ 

ΠΑΝ. ΧΑΤΖΗΝΙΚΟΛΑΟΥ 

-♦- · 

Αριθ. Ε1/6223 · (5) 

Ανασυγκρότηση Διοικητικού Συμβουλίου Δ.Ε.Θ. Α.Ε. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Ν. 735/77 «Περί ιδρύσεως Ανωνύμου Εταιρείας υπό την επω¬ 
νυμία ΔΙΕΘΝΗΣ ΕΚΘΕΣΗ ΘΕΣΣΑΛΟΝΙΚΗΣ Α.Ε.». 

3. Το Π.Δ. 437/85 «Καθορισμός και κατανομή αρμοδιοτήτων των 
Υπουργείων». 

4. Το Π.Δ. 397/88 «Περί Οργανισμού του Υπουργείου Εμπορίου», 
όπως τροποποιήθηκε και συμπληρώθηκε με τα ΠΔ 408/89 και 228/ 
90». 

5. Την με αριθμό 1652/82 Κοινή απόφαση του Υπουργού Εμπορίου 
και Υπουργού Προεδρίας της Κυβέρνησης «Περί ανασυνθέσεως του 
Διοικητικού Συμβουλίου της ΔΕΘ». 

6. Το Ν. 1884/90 Ρυθμίσεις στην έμμεση φορολογία και άλλες δια¬ 
τάξεις άρθρο 40 «Περί λήξεως θητείας μελών συλλογικών οργάνων και 
οργάνων διοικήσεως». 

7. Το Ν. 1892/90 «Περί εκσυγχρονισμού και ανάπτυξης και άλλες 
διατάξεις». 

8. Το Ν. 1895/90 «Περί σύμπληρώσεως διατάξεων του Ν. 1882/ 
90, ρύθμισης συναφών θεμάτων και άλλες διατάξεις». 

9. Την με αριθ. Υ. 1060/90 απόφαση του Πρωθυπουργού «Περί κα¬ 
θορισμού αρμοδιοτήτων του Αναπληρωτή Υπουργού Εμπορίου». 


10. Την με αριθ. Ε7/515/29.4.88 Απόφασή μας «Περί Ανασυ- 
γκροτήσεως Δ.Σ. ΔΕΘ». 

11. Το με αριθ. 18678/31.10.90 έγγραφο της ΔΕΘ «Περί Συγκρο- 
τήσεως Δ.Σ. ΔΕΘ», αποφασίζουμε: 

Ανασυγκροτούμε το Διοικητικό Συμβούλιο της Διεθνούς Εκθέσεως 
Θεσσαλονίκης και ορίζουμε τα μέλη του ως κατωτέρω: 

1. Τσελέπογλου Ρήγας του Δημητρίου, Οικονομολόγο, ως Πρόεδρο 
και Διευθύνοντα Σύμβουλο. 

2. Παρισσάκης Γεώργιος του Νικολάου, Επιχειρηματίας, ως Μέλος. 

3. Παυλίδης Δημήτριος, Χημικός - Μηχανικός, ως Μέλος. 

4. Κοσμόπουλος Κων/νος του Αποστόλου, Δήμαρχος θεσ/νίκης, ως 
Μέλος. 

5. Νάσλας Χαράλαμπος του Νικολάου, Πρόεδρος Δικηγορικού Συλ¬ 
λόγου θεσ/νίκης, ως Μέλος. 

6. Παπαδόπουλος Ηρακλής του θεοδώρου. Εκπρόσωπος Συνδέσμου 
Εξαγωγέων Βορείου Ελλάδος, ως Μέλος. 

7. Κουσούτης Γεώργιος του Παύλου, Εκπρόσωπος του Εμπορικού 
και Βιομηχανικού Επιμελητηρίου Θεσσαλονίκης, από τον Εμπορικό 
Κλάδο, ως Μέλος. 

8. Μπουσγολίτης Απόστολος του Χρήστου, Εκπρόσωπος του Εμπο¬ 
ρικού και Βιομηχανικού Επιμελητηρίου Θεσσαλονίκης, από τον Βιομη¬ 
χανικό Κλάδο, ως Μέλος. 

9. Κωνσταντόπουλος Αλέξανδρος του Παναγιώτη, Εκπρόσωπος του 
Τεχνικού Επιμελητηρίου Ελλάδος, από Παράρτημα Θεσ/νίκης, ως Μέ¬ 
λος. 

10. Βλαχόπουλος Σωτήριος του Δημητρίου, Εκπρόσωπος του Βιοτε¬ 
χνικού Επιμελητηρίου Θεσ/νίκης, ως Μέλος. 

11. Ποζρικίδης Αριστείδης του Σάββα, Εκπρόσωπος του Επαγγελ¬ 
ματικού Επιμελητηρίου θεσ/νίκης, ως Μέλος. 

12. Γκλαβάκης Ιωάννης, Πρόεδρος της Πανελληνίου Συνομοσπον¬ 
δίας Ενώσεως Γεωργικών Συνεταιρισμών, ως Μέλος. 

13. Χατζησάββας Ρέμης του Ιακώβου, Εκπρόσωπος του Συνδέσμου 
Εμπορικών Αντιπροσώπων Βορείου Ελλάδος, ως Μέλος. 

14. Μαρτινόπουλος Ορέστης του Γ., Εκπρόσωπος του Υπουργείου 
Οικονομικών, ως Μέλος. 

15. Γαλεντζίδου - Κραββαρίτη Ελένη, Προϊσταμένη της 1ης Δ/νσης 
Εμπορίου της Νομαρχίας Θεσ/νίκης, ως Μέλος. 

Με την παρούσα απόφασή μας καταργείται η με αριθμ. Ε7/515/ 
29.4.88 απόφαση του Υπουργού Εμπορίου όπως μεταγενέστερα τρο¬ 
ποποιήθηκε. 

Η θητεία των μελών του ανωτέρω Διοικητικού Συμβουλίου λήγει την 
31 Οκτωβρίου 1993. 

Η απόφαση αυτή που ισχύει από της υπογραφής της, να δημοσιευθεί 
στην Εφημερίδα της Κυβερνήσεως. 

Αθήνα, 1 Νοεμβρίου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 

—- 4 - 

Αριθ. Α 948 - (6) 

Κύρωση Αναδασμού αγρ/τος Μικρόβρυσης. 

Ο ΝΟΜΑΡΧΗΣ ΚΙΛΚΙΣ 

^ Έχοντας υπόψη: 

1. Τις διατάξεις του Ν. 674/77 άρθρο 15 παρ. 1. 

2. Σχετική εισήγηση της Δ/νσεως Γεωργίας της Νομαρχίας μας, 
αποφασίζουμε: 

Κυρώνουμε το νέο κτηματικό καθεστώς που διαμορφώθηκε με τον 
αναδασμό το έτος 1983 στην κτηματική περιοχή Μικρόβρυσης όπως 
αυτό απεικονίζεται στους συνταχθέντας από την Επιτροπή Αναδασμού 
κτηματολογικούς πίνακες και διαγράμματα της περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κιλκίς, 21 Φεβρουάριου 1990 
Ο Νομάρχης 

ΙΩΑΝΝΗΣ ΕΜΜΑΝΟΥΗΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



